paragraph_text: Već u 18. stoljeću ima pisanih spomena o hodočašćenju, a vjerojatno se radi o znatno duljoj hodočasničkoj tradiciji. Krajem 19. stoljeća spominju se brojke od 7,000 do 8,000 hodočasnika za blagdan sv. Ivana Krstitelja. U razdoblju između dva rata hodočastilo je u prosjeku oko desetak tisuća, dok se sedamdesetih i osamdesetih godina okupljalo više desetaka tisuća vjernika.